CELEX: 32019R0613
Language: el
Date: 2019-04-09 00:00:00
Title: Εκτελεστικός κανονισμός (ΕΕ) 2019/613 της Επιτροπής, της 9ης Απριλίου 2019, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

16.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 105/8
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/613 ΤΗΣ ΕΠΙΤΡΟΠΗΣ
         της 9ης Απριλίου 2019
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Απριλίου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Είδος με σπείρωμα από ανοξείδωτο χάλυβα, με εσωτερικό σπείρωμα. Έχει τη μορφή περικοχλίου (παξιμαδιού) με φλάντζα στο ένα άκρο.
                        Το είδος είναι σχεδιασμένο για χρήση στη συναρμολόγηση των σωληνώσεων του υδραυλικού συστήματος πέδησης μηχανοκίνητου οχήματος.
                        Όταν το είδος βιδώνεται, οδηγεί τα κατασκευαστικά στοιχεία της συνδετικής συναρμογής να τοποθετηθούν στη σωστή θέση, διασφαλίζοντας έτσι την υδραυλική σφράγιση.
                        Βλέπε εικόνες (*1).
                     
                     
                        7318 16 39 
                     
                     
                        Η κατάταξη καθορίζεται από τους γενικούς κανόνες (GIR) 1 και 6 για την ερμηνεία της Συνδυασμένης Ονοματολογίας, και από το κείμενο των κωδικών ΣΟ 7318 , 7318 16  και 7318 16 39 .
                        Το είδος έχει τα αντικειμενικά χαρακτηριστικά των «ειδών με σπείρωμα» που κατατάσσονται στην κλάση 7318 .
                        Αποκλείεται η κατάταξη στην κλάση 7307  ως εξάρτημα σωληνώσεων, διότι το είδος απλώς πιέζει τα κατασκευαστικά στοιχεία που αποτελούν τη σύνδεση στη συναρμογή και δεν έρχεται σε επαφή με το υγρό που μεταφέρεται μέσω των σωληνώσεων. Το εσωτερικό σπείρωμα του είδους δεν είναι σχεδιασμένο για να αποτελεί ή να διατηρεί υδραυλική σφράγιση.
                        Το είδος δεν είναι δυνατό να καταταγεί ως μη τελειωμένο εξάρτημα/σύνδεση δυνάμει του γενικού κανόνα 2 στοιχείο α) για την ερμηνεία της Συνδυασμένης Ονοματολογίας, επειδή δεν εμφανίζει τα ουσιώδη χαρακτηριστικά του τελειωμένου εξαρτήματος/σύνδεσης.
                        Οι βίδες, τα περικόχλια (παξιμάδια), οι κοχλίες κ.λπ. που προορίζονται για χρήση στη συναρμολόγηση σωληνώσεων εξαιρούνται από την κλάση 7307  [βλέπε επίσης Επεξηγηματικές Σημειώσεις του Εναρμονισμένου Συστήματος για την κλάση 7307 , εξαιρέσεις, στοιχείο β)].
                        Ως εκ τούτου, το είδος πρέπει να καταταγεί στον κωδικό ΣΟ 7318 16 39 , ως άλλο περικόχλιο (παξιμάδι) από ανοξείδωτο χάλυβα.
                     
                  
               
            
               (*1)  Οι εικόνες έχουν αποκλειστικά ενημερωτικό σκοπό.